MTV Europos muzikos apdovanojimai 2010
MTV Europos muzikos apdovanojimai 2010 vyko Madride, Ispanijoje 2010 m. lapkričio 7 d. Juos vedė Eva Longoria, o Justin Bieber buvo oficialus MTV EMA 2010 virtualus vedėjas. Rugsėjo 20 d. buvo paskelbti nominantai. Rihanna, Lady Gaga ir Katy Perry buvo nominuotos 5 kategorijose, o Eminem – keturiose. Lady Gaga laimėjo 3 apdovanojimus, o Justin Bieber – 2. Šiuose apdovanojimuose nebeliko „geriausio Urban atlikėjo“ ir „geriausios grupės“ nominacijų, tačiau po pertraukos įtrauktos „geriausio pop atlikėjo“ ir „geriausio hiphopo atlikėjo“ nominacijos. Taip pat pirmą kartą bus įteiktas „pasaulinės ikonos“ apdovanojimas. Tarp regioninių nominacijų neliko „geriausio Baltijos šalių atlikėjo“ ir „geriausio Turkijos atlikėjo“, tačiau pirmą kartą apdovanojimas bus įteiktas geriausiam Čekijos ir Slovakijos atlikėjui.